જીસસ કદાચ જીવ્યા હશે અને લોકોને સદુપદેશ પણ આપ્યા હશે. પરંતુ તેમના પુનર્જીવન (resurrection) ને જે મહત્વ આપવામાં આવે છે તે ખોટું છે. તેનો હેતુ શો હતો તે સ્પષ્ટ નથી. ક્રોસ પર તેમની હત્યા થઇ તે પહેલા જે રીતે ઉપદેશ આપતા હતા, ચમત્કારો કરતા હતા, દંભી પુજારીઓ વિરુદ્ધ વાંધો ઉઠાવતા હતા તેમાંની કોઈ પણ પ્રવૃત્તિ પુનર્જીવન બાદ કરી નહોતી. ન તો તેમણે જનતાને જાણ કરી હતી કે તેઓ ફરીથી જીવતા થયા હતા. જાણે સત્તાવાળાઓના ત્રાસથી ડરી ના ગયા હોય. થોડા નજીકના શિષ્યો સાથે રહ્યા. તેમનું મરણ પણ થયું નહોતું પણ (બાઈબલ અનુસાર) તેઓ સદેહે આકાશમાં (સ્વર્ગમાં) ચડી ગયા હતા (ascended to the heaven). તેથી તેમની કોઈ કબર (grave) કે સમાધિ (sepulcher) નથી.